ddrg/super_eurlex huggingface dataset:
KOMMISSIONENS BESLUTNING af 13. marts 1997 om bemyndigelse af Finland til at yde national støtte til rensdyrsektoren (Kun den finske og svenske udgave er autentisk) (97/236/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Sveriges og Finlands tiltrædelse, særlig bilag I, kapitel V, under- kapitel B, afsnit XII »Resterende områder«, der ændrer artikel 5 i Rådets forordning (EØF) nr. 827/68 af 28. juni 1968 om en fælles markedsordning for visse varer, der er anført i bilag II til traktaten (1), senest ændret ved Kommissionens forordning (EF) nr. 195/96 (2), herunder rensdyr og rensdyrprodukter, og

ud fra følgende betragtninger:

Efter ovennævnte artikel kan Finland, hvis Kommissionen giver sin tilladelse, yde visse former for støtte til produktion og afsætning af rensdyr og afledte produkter; dette må dog ikke medføre »nogen forøgelse af de traditionelle produktionsmængder«;

den 8. juli 1996 notificerede Finland Kommissionen sit forslag til national støtte til rensdyrsektoren på grundlag af Rom-traktatens artikel 93, stk. 3; det er dog kun i henhold til artikel 5 i forordning (EØF) nr. 827/68 og ikke i henhold til traktatens artikel 92 til 94, at en kommissionsbeslutning kan vedtages;

ved brev af 24. oktober 1996 svarede Finland på Kommissionens anmodninger om yderligere oplysninger; ved breve af henholdsvis 8. juli 1996 og 24. oktober 1996 gav Finland oplysninger om de traditionelle produktionsmængder;

den pågældende støtte, der er ubegrænset i tid, kan støtte rensdyrproduktionen i Finland og er ledsaget af en ordning for kontrol med udviklingen i produktionskapaciteten og skulle derfor ikke medføre en forøgelse af de traditionelle produktionsmængder og er dermed i overensstemmelse med nævnte artikel; Kommissionen bør regelmæssigt informeres om produktionen af rensdyr og afledte produkter i Finland -

VEDTAGET FØLGENDE BESLUTNING:

Artikel 1

De støtteforanstaltninger for rensdyrsektoren, som Finland notificerede ved brev af 8. juli 1996, som ændret ved brev af 24. oktober 1996, tillades.

Artikel 2

De finske myndigheder sender hvert år Kommissionen oplysninger, så Kommissionen kan fastslå, om de traditionelle produktionsmængder overholdes.

Artikel 3

Denne beslutning er rettet til Republikken Finland.

Udfærdiget i Bruxelles, den 13. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 151 af 30. 6. 1968, s. 16.

(2) EFT nr. L 26 af 2. 2. 1996, s. 13.
RÅDETS BESLUTNING af 22. juli 1997 om den liste, der er omhandlet i artikel 3, stk. 1, andet afsnit, i forordning (EØF) nr. 3254/91, og i artikel 1, stk. 1, litra a), i Kommissionens forordning (EF) nr. 35/97 (97/602/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen,

under henvisning til Rådets forordning (EØF) nr. 3254/91 af 4. november 1991 om forbud mod anvendelse af rævesakse i Fællesskabet og indførsel til Fællesskabet af skind af og varer fremstillet på basis af visse vilde dyrearter med oprindelse i lande, der anvender rævesakse eller fangstmetoder, der ikke opfylder de internationale standarder for human fældefangst (1), særlig artikel 3, stk. 1, andet afsnit, og

ud fra følgende betragtninger:

Kommissionens forordning (EF) nr. 35/97 af 10. januar 1997 om bestemmelser om udstedelse af certifikater for skind og varer, der er omfattet af Rådets forordning (EØF) nr. 3254/91 (2), særlig artikel 1, stk. 1, litra a), finder kun anvendelse på indførsel fra de på listen i bilaget til nærværende beslutning opførte lande af skind fra dyr, der ikke er født og opdrættet i fangenskab;

listen er udarbejdet på grundlag af oplysninger, Kommissionen har indhentet fra lande beliggende inden for det kendte udbredelsesområde for de arter, der er opført i bilag I til forordning (EØF) nr. 3254/91;

den internationale aftale om standarder for human fældefangst er forelagt Rådet til godkendelse; der bør ikke træffes foranstaltninger, der strider mod formålet med aftalen; listen omfatter derfor de lande, der har paraferet den internationale aftale om standarder for human fældefangst;

bl.a. i afventning af, at yderligere tredjelande tiltræder aftalen om standarder for human fældefangst, eller at der opstår en anden situation som omhandlet i artikel 3, stk. 1, i forordning (EØF) nr. 3254/91, kan denne beslutning kun være af midlertidig art; den omhandlede liste bør ændres umiddelbart i overensstemmelse med de nye situationer, der måtte opstå, så der ikke skabes hindringer for handelen med skind og varer fremstillet heraf;

det udvalg, der er omhandlet i artikel 5 i forordning (EØF) nr. 3254/91, og som blev hørt ved skriftlig procedure den 20. december 1996, har ikke afgivet positiv udtalelse til udkastet til Kommissionens beslutning om opstilling af en liste over godkendte lande -

VEDTAGET FØLGENDE BESLUTNING:

Artikel 1

Listen over lande, der opfylder mindst et af kriterierne i artikel 3, stk. 1, første afsnit, i forordning (EØF) nr. 3254/91, og hvortil der henvises i artikel 1, stk. 1, litra a), i Kommissionens forordning (EF) nr. 35/97, samt over de pågældende arter, findes i bilaget til denne beslutning.

Artikel 2

Denne beslutning træder i kraft på dagen for dens offentliggørelse i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. juli 1997.

På Rådets vegne

J. POOS

Formand

(1) EFT L 308 af 9. 11. 1991, s. 1.

(2) EFT L 8 af 11. 1. 1997, s. 2.

BILAG

Liste over de i artikel 1 omhandlede lande/arter

>TABELPOSITION>
KOMMISSIONENS BESLUTNING af 23. juli 1997 om opfordring af Kongeriget Nederlandene til at trække visse mærkningsbestemmelser i dets udkast til bekendtgørelse om smørbare fedtholdige produkter tilbage (Kun den nederlandske udgave er autentisk) (EØS-relevant tekst) (97/578/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 79/112/EØF af 18. december 1978 om tilnærmelse af medlemsstaternes lovgivning om mærkning af og præsentationsmåder for levnedsmidler bestemt til den endelige forbruger samt om reklame for sådanne levnedsmidler (1), senest ændret ved Europa-Parlamentets og Rådets direktiv 97/4/EF (2), særlig artikel 16 og 17, og

ud fra følgende betragtninger:

I henhold til proceduren i artikel 16, stk. 2, i direktiv 79/112/EØF har de nederlandske myndigheder underrettet Kommissionen om, at de påtænker at vedtage et udkast til bekendtgørelse om smørbare, fedtholdige produkter;

artikel 3, stk. 1, i dette udkast fastsætter det minimale og maksimale indhold af tilsatte A- og D-vitaminer; stk. 2 i samme artikel præciserer, at i de tilfælde, hvor smørbare, fedtholdige produkter ikke indeholder de i stk. 1 anførte næringsstoffer, eller indeholder en anden mængde heraf, skal dette angives i mærkningen;

det pågældende udkast blev drøftet med de øvrige medlemsstater på mødet i Den Stående Levnedsmiddelkomité den 27. februar 1997;

et krav om en yderligere angivelse i mærkningen ud over, hvad der er fastsat i direktiv 79/112/EØF, er ikke nødvendigt for at informere forbrugeren om de omhandlede produkters nøjagtige sammensætning;

dette har foranlediget Kommissionen til at gøre indsigelse i henhold til artikel 16, stk. 2, andet afsnit, i direktiv 79/112/EØF;

et unilateralt krav fra de nederlandske myndigheders side om en sådan angivelse vil kunne udgøre en hindring for den frie omsætning af levnedsmidler;

de nederlandske myndigheder bør derfor anmodes om at trække denne mærkningsbestemmelse i udkastet til bekendtgørelse om smørbare, fedtholdige produkter tilbage;

de i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Kongeriget Nederlandene skal i sit udkast til bekendtgørelse om smørbare, fedtholdige produkter trække bestemmelserne i artikel 3, stk. 2, tilbage, hvor der stilles krav om en særlig angivelse i mærkningen af et produkt, hvis dette ikke indeholder A- og D-vitaminer, eller hvis det indeholder en mængde heraf, der afviger fra den i artikel 3, stk. 1, fastsatte.

Artikel 2

Denne beslutning er rettet til Kongeriget Nederlandene.

Udfærdiget i Bruxelles, den 23. juli 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 33 af 8. 2. 1979, s. 1.

(2) EFT nr. L 43 af 14. 2. 1997, s. 21.
KOMMISSIONENS BESLUTNING af 14. juli 1997 om markedsføring af T102-test (Streptococcus thermophilus T102) i henhold til Rådets direktiv 90/220/EØF (EØS-relevant tekst) (97/549/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/220/EØF af 23. april 1990 om udsætning i miljøet af genetisk modificerede organismer (1), senest ændret ved Kommissionens direktiv 97/35/EF (2), særlig artikel 13, og

ud fra følgende betragtninger:

Der er ved artikel 10 til 18 i direktiv 90/220/EØF indført en fællesskabsprocedure, hvorefter den kompetente myndighed i en medlemsstat kan godkende markedsføring af produkter, der indeholder eller består af genetisk modificerede organismer;

den kompetente myndighed i Finland har fået forelagt en anmeldelse om markedsføring af et sådant produkt;

den kompetente myndighed i Finland har derefter fremsendt dossieret til Kommissionen med en positiv udtalelse;

den kompetente myndighed i en medlemsstat har rejst indsigelse mod dette dossier;

i henhold til artikel 13, stk. 3, i direktiv 90/220/EØF, træffer Kommissionen derfor en beslutning efter proceduren i samme direktivs artikel 21;

efter at have gennemgået nævnte indsigelse på grundlag af direktiv 90/220/EØF og de oplysninger, der er givet i dossieret, er Kommissionen nået til følgende konklusion:

- der er ingen grund til at tro, at der vil være sundheds- og miljøpåvirkninger forbundet med indsættelse i Streptococcus thermophilus T102 af det gen, der koder for chloramphenicol-acetyl-transferase, på plasmidet pMJ 763;

artikel 11, stk. 6, og artikel 16, stk. 1, i direktiv 90/220/EØF giver mulighed for yderligere sikkerhedsforanstaltninger, hvis der fremkommer nye oplysninger om risici i forbindelse med produktet;

de i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 21 i direktiv 90/220/EØF -

VEDTAGET FØLGENDE BESLUTNING:

Artikel 1

Med forbehold af andre fællesskabsforskrifter giver den kompetente myndighed i Finland tilladelse til markedsføring af følgende produkt, anmeldt af Valio Oy (Ref. C/FI/96-1NA):

Ampuller indeholdende et frysetørret præparat af Streptococcus thermophilus T102, som er blevet transformeret med plasmidet pMJ 763, indeholdende syntetiske luxA- og luxB-gener fra Xenorhabdus luminescens, chloramphenicol-acetyl-transferase-genet fra plasmidet pVS2, styret af en P45-Lactococcal-promotor og en transskriptionel terminator fra Escherichia coli rrnB.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. juli 1997.

På Kommissionens vegne

Ritt BJERREGAARD

Medlem af Kommissionen

(1) EFT nr. L 117 af 8. 5. 1990, s. 15.

(2) EFT nr. L 169 af 27. 6. 1997, s. 72.
KOMMISSIONENS BESLUTNING af 8. oktober 1997 om en dispensationsanmodning fra Det Forenede Kongerige i henhold til artikel 8, stk. 2, litra c, i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den engelske udgave er autentisk) (97/679/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 96/79/EF (2), særlig artikel 8, stk. 2, litra c, og

ud fra følgende betragtninger:

Det Forenede Kongerige har den 10. januar 1997 afsendt en dispensationsanmodning, som Kommissionen har modtaget den 14. januar 1997, og som var ledsaget af en rapport med det i nævnte artikel 8, stk. 2, litra c, krævede indhold; anmodningen omhandlede montering af en type af en tredje stoplygte på en køretøjstype; den pågældende stoplygte er af kategori ECE S3 som nævnt i ECE-regulativ nr. 7 og monteres efter forskrifterne i ECE-regulativ nr. 48;

ifølge den fremførte begrundelse kan bestemmelserne i Rådets direktiv 76/758/EØF af 27. juli 1976 om indbyrdes tilnærmelse af medlemsstaternes lovgivning om markeringslygter, positionslygter fortil, baglygter og stoplygter på motordrevne køretøjer og på påhængskøretøjer dertil (3), senest ændret ved Kommissionens direktiv 97/30/EF (4), og i Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil (5), senest ændret ved Kommissionens direktiv 97/28/EF (6), ikke opfyldes af sådanne stoplygter og monteringen af dem, hvilket er korrekt; beskrivelserne af prøver og prøveresultater samt overensstemmelsen med regulativ nr. 7 og 48 garanterer imidlertid, at sikkerhedsniveauet er tilfredsstillende;

de pågældende EF-direktiver vil blive ændret, således at sådanne stoplygter kan produceres og monteres;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Det Forenede Kongerige har indgivet vedrørende dispensation for produktion af en type af en tredje stoplygte af kategori ECE S3 som nævnt i ECE-regulativ nr. 7 og montering af en sådan lygte efter forskrifterne i ECE-regulativ nr. 48 på den køretøjstype, den er bestemt for, imødekommes.

Artikel 2

Denne beslutning er rettet til Det Forenede Kongerige Storbritannien og Nordirland.

Udfærdiget i Bruxelles, den 8. oktober 1997.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 18 af 21. 1. 1997, s. 7.

(3) EFT L 262 af 27. 9. 1976, s. 54.

(4) EFT L 171 af 30. 6. 1997, s. 25.

(5) EFT L 262 af 27. 9. 1976, s. 1.

(6) EFT L 171 af 30. 6. 1997, s. 1.
KOMMISSIONENS BESLUTNING af 8. oktober 1997 om en dispensationsanmodning fra Luxembourg i henhold til artikel 8, stk. 2, litra c, i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den franske udgave er autentisk) (97/673/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 96/79/EF (2), særlig artikel 8, stk. 2, litra c, og

ud fra følgende betragtninger:

Luxembourg har den 17. februar 1997 afsendt en dispensationsanmodning, som Kommissionen har modtaget den 24. februar 1997, og som var ledsaget af en rapport med det i nævnte artikel 8, stk. 2, litra c, krævede indhold; anmodningen omhandlede montering af to typer af en tredje stoplygte på to køretøjstyper; de pågældende stoplygter er af kategori ECE S3 som nævnt i ECE-regulativ nr. 7 og monteres efter forskrifterne i ECE-regulativ nr. 48;

ifølge den fremførte begrundelse kan bestemmelserne i Rådets direktiv 76/758/EØF af 27. juli 1976 om indbyrdes tilnærmelse af medlemsstaternes lovgivning om markeringslygter, positionslygter fortil, baglygter og stoplygter på motordrevne køretøjer og på påhængskøretøjer dertil (3), senest ændret ved Kommissionens direktiv 97/30/EF (4), og i Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil (5), senest ændret ved Kommissionens direktiv 97/28/EF (6), ikke opfyldes af sådanne stoplygter og monteringen af dem, hvilket er korrekt; beskrivelserne af prøver og prøveresultater samt overensstemmelsen med regulativ nr. 7 og 48 garanterer imidlertid, at sikkerhedsniveauet er tilfredsstillende;

de pågældende EF-direktiver vil blive ændret, således at sådanne stoplygter kan produceres og monteres;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Luxembourg har indgivet vedrørende dispensation for produktion af to typer af en tredje stoplygte af kategori ECE S3 som nævnt i ECE-regulativ nr. 7 og montering af sådanne lygter efter forskrifterne i ECE-regulativ nr. 48 på de køretøjstyper, de er bestemt for, imødekommes.

Artikel 2

Denne beslutning er rettet til Storhertugdømmet Luxembourg.

Udfærdiget i Bruxelles, den 8. oktober 1997.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 18 af 21. 1. 1997, s. 7.

(3) EFT L 262 af 27. 9. 1976, s. 54.

(4) EFT L 171 af 30. 6. 1997, s. 25.

(5) EFT L 262 af 27. 9. 1976, s. 1.

(6) EFT L 171 af 30. 6. 1997, s. 1.
KOMMISSIONENS BESLUTNING af 8. oktober 1997 om en dispensationsanmodning fra Det Forenede Kongerige i henhold til artikel 8, stk. 2, litra c, i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den engelske udgave er autentisk) (97/680/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 96/79/EF (2), særlig artikel 8, stk. 2, litra c, og

ud fra følgende betragtninger:

Det Forenede Kongerige har den 6. februar 1997 afsendt en dispensationsanmodning, som Kommissionen har modtaget den 11. februar 1997, og som var ledsaget af en rapport med det i nævnte artikel 8, stk. 2, litra c, krævede indhold; anmodningen omhandlede montering af en type af en tredje stoplygte på en køretøjstype; den pågældende stoplygte er af kategori ECE S3 som nævnt i ECE-regulativ nr. 7 og monteres efter forskrifterne i ECE-regulativ nr. 48;

ifølge den fremførte begrundelse kan bestemmelserne i Rådets direktiv 76/758/EØF af 27. juli 1976 om indbyrdes tilnærmelse af medlemsstaternes lovgivning om markeringslygter, positionslygter fortil, baglygter og stoplygter på motordrevne køretøjer og på påhængskøretøjer dertil (3), senest ændret ved Kommissionens direktiv 97/30//EF (4), og i Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil (5), senest ændret ved Kommissionens direktiv 97/28/EØF (6), ikke opfyldes af sådanne stoplygter og monteringen af dem, hvilket er korrekt; beskrivelserne af prøver og prøveresultater samt overensstemmelsen med regulativ nr. 7 og 48 garanterer imidlertid, at sikkerhedsniveauet er tilfredsstillende;

de pågældende EF-direktiver vil blive ændret, således at sådanne stoplygter kan produceres og monteres;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Det Forenede Kongerige har indgivet vedrørende dispensation for produktion af en type af en tredje stoplygte af kategori ECE S3 som nævnt i ECE-regulativ nr. 7 og montering af en sådan lygte efter forskrifterne i ECE-regulativ nr. 48 på den køretøjstype, den er bestemt for, imødekommes.

Artikel 2

Denne beslutning er rettet til Det Forenede Kongerige Storbritannien og Nordirland.

Udfærdiget i Bruxelles, den 8. oktober 1997.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 18 af 21. 1. 1997, s. 7.

(3) EFT L 262 af 27. 9. 1976, s. 54.

(4) EFT L 171 af 30. 6. 1997, s. 25.

(5) EFT L 262 af 27. 9. 1976, s. 1.

(6) EFT L 171 af 30. 6. 1997, s. 1.
KOMMISSIONENS BESLUTNING af 8. oktober 1997 om en dispensationsanmodning fra Belgien i henhold til artikel 8, stk. 2, litra c, i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den franske og nederlandske udgave er autentisk) (97/674/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 96/79/EF (2), særlig artikel 8, stk. 2, litra c, og

ud fra følgende betragtninger:

Belgien har den 24. februar 1997 afsendt en dispensationsanmodning, som Kommissionen har modtaget den 25. februar 1997, og som var ledsaget af en rapport med det i nævnte artikel 8, stk. 2, litra c, krævede indhold; anmodningen omhandlede montering af fire typer af en tredje stoplygte på en køretøjstype; de pågældende stoplygter er af kategori ECE S3 som nævnt i ECE-regulativ nr. 7 og monteres efter forskrifterne i ECE-regulativ nr. 48;

ifølge den fremførte begrundelse kan bestemmelserne i Rådets direktiv 76/758/EØF af 27. juli 1976 om indbyrdes tilnærmelse af medlemsstaternes lovgivning om markeringslygter, positionslygter fortil, baglygter og stoplygter på motordrevne køretøjer og på påhængskøretøjer dertil (3), senest ændret ved Kommissionens direktiv 97/30/EF (4), og i Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil (5), senest ændret ved Kommissionens direktiv 97/28/EF (6), ikke opfyldes af sådanne stoplygter og monteringen af dem, hvilket er korrekt; beskrivelserne af prøver og prøveresultater samt overensstemmelsen med regulativ nr. 7 og 48 garanterer imidlertid, at sikkerhedsniveauet er tilfredsstillende;

de pågældende EF-direktiver vil blive ændret, således at sådanne stoplygter kan produceres og monteres;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Belgien har indgivet vedrørende dispensation for produktion af fire typer af en tredje stoplygte af kategori ECE S3 som nævnt i ECE-regulativ nr. 7 og montering af sådanne lygter efter forskrifterne i ECE-regulativ nr. 48 på den køretøjstype, de er bestemt for, imødekommes.

Artikel 2

Denne beslutning er rettet til Kongeriget Belgien.

Udfærdiget i Bruxelles, den 8. oktober 1997.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 18 af 21. 1. 1997, s. 7.

(3) EFT L 262 af 27. 9. 1976, s. 54.

(4) EFT L 171 af 30. 6. 1997, s. 25.

(5) EFT L 262 af 27. 9. 1976, s. 1.

(6) EFT L 171 af 30. 6. 1997, s. 1.